1.

L-Anness IX jinbidel b’li ġej: “ANNESS IX TAGĦMIR TAR-RADAR U INDIKATURI TAR-RATA TAD-DAWRAN UŻATI ABBORD BASTIMENTI TAL-PASSAĠĠI FUQ L-ILMA INTERNI WERREJ Definizzjonijiet PARTI I : Rekwiżiti minimi u kundizzjonijiet tal-ittestjar għall-installazzjonijiet tar-radar użati għan-navigazzjoni abbord bastimenti tal-passaġġi fuq l-ilma interni PARTI II : Rekwiżiti minimi u kundizzjonijiet tal-ittestjar għall-indikaturi tar-rata tad-dawran użati abbord bastimenti tal-passaġġi fuq l-ilma interni PARTI III : Rekwiżiti għal testijiet ta’ installazzjoni u ta’ prestazzjoni għal tagħmir tar-radar u indikaturi tar-rata tad-dawran użati abbord bastimenti tal-passaġġi fuq l-ilma interni PARTI IV : Ċertifikat ta’ installazzjoni u ta’ prestazzjoni għat-tagħmir bir-Radar u għall-indikaturi tar-rata tad-dawran użati abbord bastimenti tal-passaġġi fuq l-ilma interni PARTI V : Reġistru ta’ awtoritajiet kompetenti, servizzi tekniċi, tagħmir tan-navigazzjoni bir-radar u indikaturi tar-rata tad-dawran approvati u aġenziji speċjalizzati approvati PARTI VI : Tagħmir ekwivalenti Definizzjonijiet: 1. ‘Test tat-tip’ tfisser il-proċedura tat-test imsemmija fil-Parti I l-Artikolu 4 jew fil-Parti II l-Artikolu 1.03 li tintuża mis-servizz tekniku sabiex jittestja l-konformità mar-rekwiżiti skont dan l-Anness. It-test tat-tip jifforma parti integrali mill-approvazzjoni tat-tip; 2. ‘Approvazzjoni tat-tip’ tfisser il-proċedura amministrattiva, li permezz tagħha Stat Membru jikkonferma li t-tagħmir huwa konformi mar-rekwiżiti ta’ dan l-Anness. Għat-tagħmir tan-navigazzjoni bir-radar, din il-proċedura tinkludi d-dispożizzjonijiet skont l-Artikoli 5 sa 7 u 9. Għall-indikaturi tar-rata tad-dawran, il-proċedura tinkludi d-dispożizzjonijiet skont il-Parti II, l-Artikoli 1.04 sa 1.06 u 1.08; 3. ‘Ċertifikat tat-test’ tfisser id-dokument fejn huma elenkati r-riżultati tat-test tat-tip; 4. ‘Applikant’ jew ‘manifattur’ tfisser kwalunkwe persuna fiżika jew legali li taħt isimha, il-marka kummerċjali tagħha jew xi forma oħra ta’ identifikazzjoni tagħha, it-tagħmir sottomess għall-ittestjar huwa manifatturat jew kummerċjalizzat u li hija responsabbli għall-kwistjonijiet kollha fir-rigward tal-ittestjar tat-tip u l-proċedura tal-approvazzjoni tat-tip fir-rigward tas-servizz tekniku u l-awtorità tal-approvazzjoni; 5. ‘Servizz tekniku’ tfisser l-istituzzjoni, l-awtorità jew l-organizzazzjoni li tagħmel l-ittestjar tat-tip; 6. ‘Dikjarazzjoni tal-manifattur’ tfisser id-dikjarazzjoni li permezz tagħha manifattur jagħti l-assigurazzjoni li t-tagħmir jissodisfa r-rekwiżiti minimi prevalenti u li jkun identiku f’kull aspett għat-tip sottomess għall-ittestjar; 7. ‘Dikjarazzjoni ta’ konformità’ skont id-Direttiva 1999/5/KE tal-Parlament Ewropew u tal-Kunsill tad-9 ta’ Marzu 1999 dwar it-tagħmir tar-radju u tagħmir terminali ta’ telekomunikazzjonijiet u r-rikonoxximent reċiproku tal-konformità tagħhom (*) tfisser id-dikjarazzjoni skont id-Direttiva 1999/5/KE, l-Anness II, il-Paragrafu 1, li permezz tagħha l-manifattur jikkonferma li l-prodotti inkwistjoni jissodisfaw ir-rekwiżiti applikabbli tad-Direttiva; 8. ‘Awtorità kompetenti’ tfisser l-awtorità uffiċjali li toħroġ l-approvazzjoni tat-tip. PARTI I Rekwiżiti minimi u kundizzjonijiet tal-ittestjar għall-installazzjonijiet tar-radar użati għan-navigazzjoni abbord bastimenti tal-passaġġi fuq l-ilma interni Werrej Artikolu 1 – Kamp ta’ applikazzjoni Artikolu 2 – Għan tat-tagħmir tan-navigazzjoni bir-radar Artikolu 3 – Rekwiżiti minimi Artikolu 4 – Testijiet tat-tip Artikolu 5 – Applikazzjoni għal test tat-tip Artikolu 6 – Approvazzjoni tat-tip Artikolu 7 – Immarkar tat-tagħmir u n-numru tal-approvazzjoni tat-tip Artikolu 8 – Dikjarazzjoni tal-manifattur Artikolu 9 – Modifiki fit-tagħmir approvat skont it-tip Artikolu 1 Kamp ta’ applikazzjoni Dawn id-dispożizzjonijiet jistabbilixxu r-rekwiżiti minimi għat-tagħmir tar-radar użat għan-navigazzjoni abbord bastimenti ta’ passaġġi fuq l-ilma interni, kif ukoll il-kundizzjonijiet għall-ittestjar tal-konformità ma’ dawn ir-rekwiżiti minimi. Artikolu 2 Għan tat-tagħmir tan-navigazzjoni bir-radar It-tagħmir tan-navigazzjoni bir-radar għandu jiffaċilita n-navigazzjoni tal-bastiment billi jipprovdi stampa intelliġibbli tar-radar tal-pożizzjoni tiegħu fir-rigward ta’ bagi, xtut u strutturi tan-navigazzjoni, kif ukoll jippermetti r-rikonoxximent affidabbli u f’waqtu ta’ bastimenti oħrajn u ostakoli li jkunu jinsabu f’wiċċ l-ilma. Artikolu 3 Rekwiżiti minimi 1. Bl-eċċezzjoni tar-rekwiżiti dwar il-kompatibilità elettromanjetika (l-Artikolu 3.1.b tad-Direttiva 1999/5/KE) u tar-rekwiżiti dwar l-użu effettiv tal-ispettru sabiex tiġi evitata interferenza perikoluża li tirriżulta mill-Artikolu 3.2 tad-Direttiva 1999/5/KE, it-tagħmir tan-navigazzjoni bir-radar użat fil-bastimenti tal-passaġġi fuq l-ilma interni għandu jissodisfa r-rekwiżiti tal-istandard Ewropew EN 302194-1: 2006: 2. Il-Paragrafu 1 japplika għat-tagħmir ECDIS intern li jista’ jitħaddem fil-mod tan-navigazzjoni. Barra minn hekk, dan it-tagħmir għandu jissodisfa wkoll ir-rekwiżiti tal-istandards tal-ECDIS Interni fil-verżjoni li hija valida fid-data tal-ħruġ tal-approvazzjoni tat-tip. Artikolu 4 Testijiet tat-tip 1. Il-konformità mar-rekwiżiti minimi speċifikati fl-Artikolu 3(1) għandha tiġi stabbilita permezz ta’ test tat-tip. 2. Jekk it-tagħmir jgħaddi mit-test tat-tip, l-istabbiliment tal-ittestjar għandu joħroġ ċertifikat tat-test. Jekk it-tagħmir jonqos milli jissodisfa r-rekwiżiti minimi, l-applikant għandu jiġi informat bil-miktub dwar ir-raġunijiet għar-rifjut tiegħu. Artikolu 5 Applikazzjoni għal test tat-tip 1. L-applikazzjonijiet għal test tat-tip ta’ installazzjoni tan-navigazzjoni bir-radar għandhom jiġu sottomessi lil servizz tekniku. Is-servizzi tekniċi għandhom jiġu nnotifikati lill-Kummissjoni Ewropea. 2. Kull applikazzjoni għandha tkun akkumpanjata mid-dokumenti li ġejjin: (a) deskrizzjonijiet tekniċi dettaljati; (b) sett komplut ta’ dokumenti ta’ installazzjoni u ta’ servizz; (c) manwali dettaljati tal-operatur; (d) manwal qasir tal-operatur; u (e) fejn applikabbli, evidenza ta’ testijiet li saru qabel. 3. Fil-każ li ma jkunx maħsub mill-applikant li jkollu d-Dikjarazzjoni ta’ Konformità konformi mad-Direttiva 1999/5/KE stabbilita fl-istess ħin mal-approvazzjoni tat-tip, għandha tiġi ppreżentata Dikjarazzjoni ta’ Konformità flimkien mal-applikazzjoni għal test tat-tip. Artikolu 6 Approvazzjoni tat-tip 1. L-approvazzjoni tat-tip għandha tingħata mill-awtorità kompetenti skont iċ-ċertifikat tat-test. L-awtorità kompetenti għandha tinforma lill-Kummissjoni Ewropea dwar it-tagħmir li għalih tkun ħarġet l-approvazzjoni tat-tip. L-avviż rilevanti għandu jinkludi n-numru tal-approvazzjoni tat-tip assenjat, kif ukoll id-deskrizzjoni tat-tip, l-isem tal-manifattur, l-isem tad-detentur tal-approvazzjoni tat-tip u d-data tal-approvazzjoni tat-tip. 2. Kull awtorità kompetenti jew is-servizz tekniku nnominat mill-awtorità kompetenti għandhom ikunu intitolati biex fi kwalunkwe ħin jagħżlu tagħmir mis-serje ta’ produzzjoni għall-ispezzjoni. Jekk din l-ispezzjoni tikxef xi difetti fit-tagħmir, l-approvazzjoni tat-tip tista’ tkun irtirata. L-approvazzjoni tat-tip għandha tiġi rtirata mill-awtorità li tkun ħarġitha. Artikolu 7 L-immarkar tat-tagħmir u n-numru tal-approvazzjoni tat-tip 1. Kull komponent tat-tagħmir għandu jkun immarkat b’mod li ma jitħassarx b’: (a) l-isem tal-manifattur, (b) id-deżinjazzjoni kummerċjali tat-tagħmir, (c) it-tip ta’ tagħmir, u (d) in-numru tas-serje. 2. In-numru tal-approvazzjoni tat-tip assenjat mill-awtorità kompetenti għandu jitwaħħal b’mod li ma jitħassarx fuq il-parti tal-wiri b’tali mod li jibqa’ jidher ċar wara l-installazzjoni tat-tagħmir. Kompożizzjoni tan-numru tal-approvazzjoni tat-tip: e-NN-NNN e = Unjoni Ewropea NN = numru għall-pajjiż tal-approvazzjoni tat-tip, fejn 01 = Il-Ġermanja 02 = Franza 03 = L-Italja 04 = Il-Pajjiżi l-Baxxi 05 = L-Isvezja 06 = Il-Belġju 07 = L-Ungerija 08 = Ir-Repubblika Ċeka 09 = Spanja 11 = Ir-Renju Unit 12 = L-Awstrija 13 = Il-Lussemburgu 14 = L-Isvizzera 17 = Il-Finlandja 18 = Id-Danimarka 19 = Ir-Rumanija 20 = Il-Polonja 21 = Il-Portugall 23 = Il-Greċja 24 = L-Irlanda 26 = Is-Slovenja 27 = Is-Slovakkja 29 = L-Estonja 32 = Il-Latvja 34 = Il-Bulgarija 36 = Il-Litwanja 49 = Ċipru 50 = Malta NNN = numru bi tliet ċifri, li għandu jkun determinat mill-awtorità kompetenti. 3. In-numru tal-approvazzjoni tat-tip għandu jintuża biss flimkien mal-approvazzjoni tat-tip assoċjata. L-applikant għandu jkun responsabbli li jipproduċi u jwaħħal in-numru tal-approvazzjoni tat-tip. Artikolu 8 Dikjarazzjoni tal-manifattur Kull unità ta’ tagħmir għandha tkun akkumpanjata minn dikjarazzjoni tal-manifattur. Artikolu 9 Modifiki għal tagħmir approvat skont it-tip 1. L-approvazzjoni tat-tip għandha tiġi rtirata b’riżultat ta’ kwalunkwe modifika magħmula lit-tagħmir li jkun diġà ġie approvat. Meta jkunu ppjanati xi modifiki, id-dettalji għandhom jintbagħtu bil-miktub lis-servizz tekniku kompetenti. 2. L-awtorità kompetenti għandha tiddeċiedi, wara konsultazzjoni mas-servizz tekniku, jekk l-approvazzjoni tat-tip tkunx għadha tapplika jew jekk ikunx hemm bżonn ta’ spezzjoni jew ta’ test tat-tip ġdid. Jekk jingħata test tat-tip ġdid, għandu jiġi assenjat numru ġdid tal-approvazzjoni tat-tip. PARTI II Rekwiżiti minimi u kundizzjonijiet tal-ittestjar għall-indikaturi tar-rata tad-dawran użati abbord bastimenti tal-passaġġi fuq l-ilma interni Werrej KAPITOLU 1 Ġenerali Artikolu 1.01 – Kamp ta’ applikazzjoni Artikolu 1.02 – Għan tal-indikatur tar-rata tad-dawran Artikolu 1.03 – Test tat-tip Artikolu 1.04 – Applikazzjoni għal test tat-tip Artikolu 1.05 – Approvazzjoni tat-tip Artikolu 1.06 – Immarkar tat-tagħmir u n-numru tal-approvazzjoni tat-tip Artikolu 1.07 – Dikjarazzjoni tal-manifattur Artikolu 1.08 – Modifiki għat-tagħmir approvat skont it-tip KAPITOLU 2 Rekwiżiti minimi ġenerali għall-indikaturi tar-rata tad-dawran Artikolu 2.01 – Kostruzzjoni, disinn Artikolu 2.02 – Emissjonijiet artifiċjali u kompatibbiltà elettromanjetika Artikolu 2.03 – Operat Artikolu 2.04 – Struzzjonijiet tal-operat Artikolu 2.05 – Installazzjoni tas-sensur KAPITOLU 3 Rekwiżiti minimi tal-operat għall-indikaturi tar-rata tad-dawran Artikolu 3.01 – Kemm l-indikatur tar-rata tad-dawran ikun lest għall-operat Artikolu 3.02 – Indikazzjoni tar-rata tad-dawran Artikolu 3.03 – Firxa ta’ qisien Artikolu 3.04 – Preċiżjoni tar-rata ta’ dawran indikata Artikolu 3.05 – Sensittività Artikolu 3.06 – Monitoraġġ tal-operat Artikolu 3.07 – Nuqqas ta’ sensittività għal movimenti normali oħrajn tal-bastiment Artikolu 3.08 – Nuqqas ta’ sensittività għall-kampijiet manjetiċi Artikolu 3.09 – Indikaturi sekondarji KAPITOLU 4 Rekwiżiti tekniċi minimi għall-indikaturi tar-rata tad-dawran Artikolu 4.01 – Operat Artikolu 4.02 – Tagħmir ta’ taffija (damping devices) Artikolu 4.03 – Konnessjoni ta’ tagħmir addizzjonali KAPITOLU 5 Kundizzjonijiet tal-ittestjar u proċeduri għall-indikaturi tar-rata tad-dawran Artikolu 5.01 – Sikurezza, kapaċità ta’ tagħbija u kompatibbiltà elettromanjetika Artikolu 5.02 – Emissjonijiet artifiċjali Artikolu 5.03 – Proċedura tat-test Appendiċi: Tolleranzi massimi għall-iżbalji tal-indikaturi tar-rata tad-dawran KAPITOLU 1 Ġenerali Artikolu 1.01 Kamp ta’ applikazzjoni Dawn id-dispożizzjonijiet jistabbilixxu r-rekwiżiti minimi għall-indikaturi tar-rata tad-dawran użati abbord bastimenti ta’ passaġġi fuq l-ilma interni, kif ukoll il-kundizzjonijiet għall-ittestjar tal-konformità ma’ dawn ir-rekwiżiti minimi. Artikolu 1.02 Għan tal-indikatur tar-rata tad-dawran L-indikatur tar-rata tad-dawran huwa maħsub biex jiffaċilita n-navigazzjoni bir-radar, u biex ikejjel u jindika r-rata tad-dawran tal-bastiment għal fuq in-naħa tax-xellug jew tal-lemin. Artikolu 1.03 Test tat-tip 1. Il-konformità mar-rekwiżiti minimi għall-indikaturi tar-rata tad-dawran skont il-Kapitoli 2 sa 4 għandha tiġi stabbilita permezz ta’ test tat-tip. 2. Jekk it-tagħmir jgħaddi mit-test tat-tip, is-servizz tekniku għandu joħroġ ċertifikat tat-test. Jekk it-tagħmir jonqos milli jissodisfa r-rekwiżiti minimi, l-applikant għandu jiġi notifikat bil-miktub dwar ir-raġunijiet għar-rifjut tiegħu. Artikolu 1.04 Applikazzjoni għal test tat-tip 1. L-applikazzjonijiet għal test tat-tip ta’ indikatur tar-rata tad-dawran għandhom jiġu sottomessi lil servizz tekniku. Is-servizzi tekniċi għandhom jiġu notifikati lill-Kummissjoni Ewropea. 2. Kull applikazzjoni għandha tkun akkumpanjata mid-dokumenti li ġejjin: (a) deskrizzjonijiet tekniċi dettaljati; (b) sett komplut ta’ dokumenti ta’ installazzjoni u ta’ servizz; (c) struzzjonijiet tal-operat. 3. Permezz ta’ testijiet, l-applikant għandu jistabbilixxi jew jitlob li jiġi stabbilit li t-tagħmir jissodisfa r-rekwiżiti minimi ta’ dawn id-dispożizzjonijiet. Ir-riżultati tat-test u r-rapporti tal-kejl għandhom ikunu mehmuża mal-applikazzjoni. Dawn id-dokumenti u l-informazzjoni miksuba matul l-ittestjar għandhom jinżammu mill-awtorità kompetenti. Artikolu 1.05 Approvazzjoni tat-tip 1. L-approvazzjoni tat-tip għandha tingħata mill-awtorità kompetenti skont iċ-ċertifikat tat-test. L-awtorità kompetenti għandha tinforma lill-Kummissjoni Ewropea dwar it-tagħmir li tkun approvat. L-avviż rilevanti għandu jinkludi n-numru tal-approvazzjoni tat-tip assenjat, kif ukoll id-deżinjazzjoni tat-tip, l-isem tal-manifattur, l-isem tad-detentur tal-approvazzjoni tat-tip u d-data tal-approvazzjoni tat-tip. 2. Kull awtorità kompetenti jew is-servizz tekniku nominat mill-awtorità kompetenti għandhom ikunu intitolati biex fi kwalunkwe ħin jagħżlu tagħmir mis-serje ta’ produzzjoni għall-ispezzjoni. Jekk din l-ispezzjoni tiżvela xi difetti fit-tagħmir, l-approvazzjoni tat-tip tista’ tkun irtirata. L-approvazzjoni tat-tip għandha tiġi rtirata mill-awtorità li tkun ħarġitha. Artikolu 1.06 Immarkar tat-tagħmir u n-numru tal-approvazzjoni tat-tip 1. Kull komponent tat-tagħmir għandu jkun immarkat b’mod li ma jitħassarx b’: (a) l-isem tal-manifattur, (b) it-titlu tal-kummerċ tat-tagħmir, (c) it-tip ta’ tagħmir, u (d) in-numru tas-serje. 2. In-numru tal-approvazzjoni tat-tip assenjat mill-awtorità kompetenti għandu jitwaħħal b’mod li ma jitħassarx fuq il-parti tal-wiri b’tali mod li jibqa’ jidher ċar wara l-installazzjoni tat-tagħmir. Kompożizzjoni tan-numru tal-approvazzjoni tat-tip: e -NN-NNN e = Unjoni Ewropea NN = kodiċi għall-pajjiż tal-approvazzjoni tat-tip, 01 = Il-Ġermanja 02 = Franza 03 = L-Italja 04 = Il-Pajjiżi l-Baxxi 05 = L-Isvezja 06 = Il-Belġju 07 = L-Ungerija 08 = Ir-Repubblika Ċeka 09 = Spanja 11 = Ir-Renju Unit 12 = L-Awstrija 13 = Il-Lussemburgu 14 = L-Isvizzera 17 = Il-Finlandja 18 = Id-Danimarka 19 = Ir-Rumanija 20 = Il-Polonja 21 = Il-Portugall 23 = Il-Greċja 24 = L-Irlanda 26 = Is-Slovenja 27 = Is-Slovakja 29 = L-Estonja 32 = Il-Latvja 34 = Il-Bulgarija 36 = Il-Litwanja 49 = Ċipru 50 = Malta NNN = numru bi tliet ċifri, li għandu jkun determinat mill-awtorità kompetenti. 3. In-numru tal-approvazzjoni tat-tip għandu jintuża biss flimkien mal-approvazzjoni tat-tip relatata. L-applikant għandu jkun responsabbli li jipproduċi u jwaħħal in-numru tal-approvazzjoni tat-tip. Artikolu 1.07 Dikjarazzjoni tal-manifattur Kull unità ta’ tagħmir għandha tkun akkumpanjata minn dikjarazzjoni tal-manifattur. Artikolu 1.08 Modifiki għal tagħmir approvat skont it-tip 1. L-approvazzjoni tat-tip għandha tiġi rtirata b’riżultat ta’ kwalunkwe modifika magħmula lit-tagħmir li jkun diġà ġie approvat. Meta jkunu ppjanati xi modifiki, id-dettalji għandhom jintbagħtu bil-miktub lis-servizz tekniku kompetenti. 2. L-awtorità kompetenti għandha tiddeċiedi, wara konsultazzjoni mas-servizz tekniku, jekk l-approvazzjoni tat-tip tkunx għadha tapplika jew jekk ikunx hemm bżonn ta’ spezzjoni jew ta’ test tat-tip ġdid. Jekk jingħata test tat-tip ġdid, għandu jiġi assenjat numru ġdid tal-approvazzjoni tat-tip. KAPITOLU 2 Rekwiżiti minimi ġenerali għall-indikaturi tar-rata tad-dawran Artikolu 2.01 Kostruzzjoni, disinn 1. L-indikaturi tar-rata tad-dawran għandhom ikunu addattati għall-operat abbord bastimenti ta’ passaġġi fuq l-ilma interni. 2. Il-kostruzzjoni u d-disinn tat-tagħmir għandhom ikunu konformi mal-prattika kurrenti ta’ inġinerija tajba, kemm mekkanikament kif ukoll elettrikament. 3. Fin-nuqqas ta’ kwalunkwe dispożizzjoni speċifika fl-Anness II jew f’dan l-Anness, ir-rekwiżiti u l-metodi tal-ittestjar inklużi fl-Istandard Ewropew EN 60945:2002 għandhom japplikaw għall-provvista tal-enerġija, għas-sikurezza, għall-interferenza reċiproka tat-tagħmir abbord, għad-distanza ta’ protezzjoni tal-boxxla, għar-reżistenza għall-influwenzi klimatiċi, għas-saħħa mekkanika, għall-influwenzi ambjentali, għall-emissjoni tal-ħsejjes li jinstemgħu u għall-immarkar tat-tagħmir. Barra minn hekk, it-tagħmir għandu jissodisfa r-rekwiżiti kollha ta’ dan l-Anness f’temperaturi ambjentali bejn 0 °C u 40 °C. Artikolu 2.02 Emissjonijiet artifiċjali u kompatibbiltà elettromanjetika 1. Rekwiżiti ġenerali L-indikaturi tar-rata tad-dawran għandhom jissodisfaw ir-rekwiżiti tad-Direttiva 2004/108/KE tal-Parlament Ewropew u tal-Kunsill (**) tal-15 ta’ Diċembru 2004 dwar l-approssimazzjoni tal-liġijiet tal-Istati Membri li għandhom x’jaqsmu mal-kompatibilità elettromanjetika u li tħassar id-Direttiva 89/336/KEE. 2. Emissjonijiet artifiċjali Fil-firxa ta’ frekwenza ta’ 156 sa 165 MHz, 450 sa 470 MHz u 1,53 sa 1,544 GHz il-qawwa tal-kamp ma għandhiex taqbeż valur ta’ 15 μV/m. Dawn il-qawwiet tal-kamp għandhom japplikaw b’distanza ta’ 3 metri mit-tagħmir li jkun qiegħed jiġi ttestjat. Artikolu 2.03 Operat 1. It-tagħmir ma għandux ikollu aktar mezzi ta’ kontroll milli meħtieġa sabiex jopera b’mod korrett. Id-disinn, il-marki u l-manipulazzjoni tal-mezzi ta’ kontroll għandhom ikunu tali li jippermettu operat sempliċi, mhux ambigwu u veloċi. L-arranġament tagħhom għandu jkun tali biex kemm jista’ jkun jipprevjeni żbalji tal-operat. Il-mezzi ta’ kontroll li mhumiex meħtieġa għall-operat normali ma għandhomx ikunu direttament aċċessibbli. 2. Il-mezzi ta’ kontroll u l-indikaturi għandhom jiġu pprovduti b’simboli jew marki bl-Ingliż. Is-simboli għandhom jissodisfaw ir-rekwiżiti tal-Istandard Ewropew EN 60417:1998. Iċ-ċifri u l-ittri kollha għandu jkollhom għoli ta’ mill-inqas 4 mm. Jekk jista’ jintwera li, għal raġunijiet tekniċi, ċifri u ittri b’għoli ta’ 4 mm mhumiex possibbli u jekk għal finijiet tal-operat ikunu aċċettabbli ċifri u ittri iżgħar, għandu jkun permess tnaqqis għal 3 mm. 3. It-tagħmir għandu jkun imfassal b’tali mod li l-iżbalji tal-operat ma jkunux jistgħu joħolqulu ħsara. 4. Xi funzjonijiet li jmorru ‘lil hinn mir-rekwiżiti minimi, bħal faċilitajiet għall-konnessjoni ma’ tagħmir ieħor, għandhom ikunu pprovduti b’tali mod li t-tagħmir jissodisfa r-rekwiżiti minimi taħt il-kundizzjonijiet kollha. Artikolu 2.04 Struzzjonijiet tal-operat Għandu jiġi pprovdut manwal tal-operat dettaljat ma’ kull unità. Dan għandu jkun disponibbli bl-Olandiż, bl-Ingliż, bil-Franċiż u bil-Ġermaniż u għandu jinkludi mill-inqas l-informazzjoni li ġejja: (a) attivazzjoni u operat; (b) manutenzjoni u servizzjar; (c) struzzjonijiet ġenerali dwar is-sikurezza. Artikolu 2.05 Installazzjoni tas-sensur Id-direzzjoni tal-installazzjoni fir-rigward tal-linja tal-karina għandha tkun indikata fuq l-unità tas-sensur tal-indikatur tar-rata tad-dawran. Għandhom jiġu pprovduti struzzjonijiet tal-installazzjoni sabiex jiġi żgurat il-massimu tal-inqas sensittività possibbli għal movimenti normali oħrajn tal-bastiment. KAPITOLU 3 Rekwiżiti minimi tal-operat għall-indikaturi tar-rata tad-dawran Artikolu 3.01 Kemm l-indikatur tar-rata tad-dawran ikun lest għall-operat 1. Minn meta jinxtegħel, l-indikatur tar-rata tad-dawran għandu jopera kompletament fi żmien 4 minuti u għandu jopera fil-qafas tat-tolleranzi tal-preċiżjoni meħtieġa. 2. Sinjal ta’ twissija għandu jindika li l-indikatur huwa mixgħul. L-osservazzjoni u l-operat tal-indikatur tar-rata tad-dawran għandhom ikunu jistgħu jsiru fl-istess ħin. 3. Mezzi ta’ kontroll li jaħdmu mill-bogħod u mingħajr wajers ma għandhomx ikunu permessi. Artikolu 3.02 Indikazzjoni tar-rata tad-dawran 1. Ir-rata tad-dawran għandha tkun indikata fuq skala lineari bil-gradi li jkollha punt żero li jkun jinsab fin-nofs. Id-direzzjoni u l-livell massimu tar-rata tad-dawran għandhom ikunu jistgħu jinqraw bil-preċiżjoni meħtieġa. Indikaturi oħrajn għajr dawk bil-labra u bar graphs ma għandhomx ikunu permessi. 2. L-iskala tal-indikatur għandha tkun twila mill-inqas 20 ċm u tista’ tkun ċirkolari jew rettilineari. L-iskali rettilineari jistgħu jkunu rranġati b’mod orizzontali biss. 3. Indikaturi esklussivament diġitali ma għandhomx ikunu permessi. Artikolu 3.03 Firxa ta’ qisien L-indikaturi tar-rata tad-dawran jistgħu jiġu pprovduti b’firxa ta’ qisien waħda jew aktar. Il-firxiet ta’ qisien li ġejjin huma rakkomandati: 30 °/min 60 °/min 90 °/min 180 °/min 300 °/min. Artikolu 3.04 Preċiżjoni tar-rata tad-dawran indikata Ir-rata tad-dawran indikata ma għandhiex tvarja b’aktar minn 2 % mill-valur massimu li jista’ jitkejjel jew b’aktar minn 10 % mill-valur attwali; skont liema jkun l-akbar (ara l-Appendiċi). Artikolu 3.05 Sensittività Il-livell limitu tal-operat għandu jkun inqas minn jew daqs bidla fil-veloċità angolari ekwivalenti għal l % tal-valur indikat. Artikolu 3.06 Monitoraġġ tal-operat 1. Jekk l-indikatur tar-rata tad-dawran ma joperax fil-firxa ta’ preċiżjoni meħtieġa, dan għandu jkun indikat. 2. Jekk jintuża ġiroskopju, kull nuqqas kritiku fir-rata tar-rotazzjoni tal-ġiroskopju għandu jkun senjalat minn indikatur. Nuqqas kritiku fir-rata tar-rotazzjoni tal-ġiroskopju huwa wieħed li jbaxxi l-preċiżjoni b’10 %. Artikolu 3.07 Nuqqas ta’ sensittività għal movimenti normali oħrajn tal-bastiment 1. It-tmejjil min-naħa għall-oħra (rolling) tal-bastiment sa 10° b’rata ta’ dawran sa 4°/s ma għandux jagħti lok għal żbalji ta’ kejl akbar mit-tolleranzi stipulati. 2. Impatti bħal dawk li jseħħu matul l-irmiġġ ma għandhomx iwasslu għal żbalji ta’ kejl akbar mit-tolleranzi stipulati. Artikolu 3.08 Nuqqas ta’ sensittività għall-kampijiet manjetiċi L-indikatur tar-rata tad-dawran ma għandux ikun sensittiv għall-kampijiet manjetiċi li jidhru tipikament abbord il-bastiment. Artikolu 3.09 Indikaturi sekondarji L-indikaturi sekondarji għandhom jissodisfaw ir-rekwiżiti kollha applikabbli għall-indikaturi tar-rata tad-dawran. KAPITOLU 4 Rekwiżiti tekniċi minimi għall-indikaturi tar-rata tad-dawran Artikolu 4.01 Operat 1. Il-mezzi ta’ kontroll kollha għandhom ikunu rranġati b’tali mod li matul l-operat tagħhom l-ebda informazzjoni ma tiġi mgħottija u n-navigazzjoni bir-radar tibqa’ kompletament possibbli. 2. Il-mezzi ta’ kontroll u l-indikaturi kollha għandu jkollhom dawl li ma jgħammix adattat għall-kundizzjonijiet ambjentali kollha tad-dawl u li jkun aġġustabbli sa żero permezz ta’ mezz ta’ kontroll indipendenti. 3. L-aġġustament fil-mezzi ta’ kontroll għandu jkun tali li l-movimenti lejn il-lemin jew ‘il fuq ikollhom effett pożittiv fuq kemm għandu jkun hemm bdil u l-movimenti lejn ix-xellug jew ‘l isfel ikollhom effett negattiv. 4. Jekk jintużaw buttuni li jingħafsu, dawn għandhom ikunu jistgħu jinstabu u jitħaddmu billi jitmissu. Meta dawn ma jibqgħux magħfusa, dan għandu jinħass ċarament. Jekk il-buttuni li jingħafsu jkollhom bosta funzjonijiet, għandu jkun evidenti liema livell ġerarkiku huwa attiv. Artikolu 4.02 Tagħmir tat-taffija (damping devices) 1. Is-sistema tas-sensur għandha tkun imtaffija għal valuri kritiċi. Il-kostant tat-taffija (63 % tal-valur tal-limitu) ma għandux jaqbeż 0,4 s. 2. L-indikatur għandu jkun imtaffi għal valuri kritiċi. Il-kontrolli biex tiżdied is-sistema li ttaffi għandhom ikunu permessi. Il-kostant li jtaffi taħt l-ebda ċirkostanza ma għandu jaqbeż il-5 s. Artikolu 4.03 Konnessjoni ta’ tagħmir addizzjonali 1. Jekk l-indikatur tar-rata tad-dawran jista’ jkun konness ma’ indikaturi sekondarji jew tagħmir simili, l-indikazzjoni tar-rata tad-dawran għandha tibqa’ tintuża bħala sinjal elettriku analogu. Barra minn hekk, l-indikatur tar-rata tad-dawran jista’ jkollu interfaċċa diġitali skont (2). Ir-rata tad-dawran għandha tkompli tkun indikata b’insulazzjoni galvanika u l-ekwivalenti għal vultaġġ analogu ta’ 20 mV/°/min ± 5 % u reżistenza interna massima ta’ 100 Ω. Il-polarità għandha tkun pożittiva meta l-bastiment ikun qiegħed idur għal fuq il-lemin u negattiva meta jkun qiegħed idur lejn ix-xellug. Il-livell limitu tal-operat ma għandux jaqbeż iż-0,3°/min. Żball żero ma għandux jaqbeż 1°/min f’temperaturi minn 0 °C sa 40 °C. Bl-indikatur mixgħul u s-sensur mhux espost għall-effetti tal-moviment, il-vultaġġ artifiċjali fis-sinjal tal-output imkejjel b’filtru pass-band low-pass ta’ 10 Hz ma għandux jaqbeż l-10 mV. Is-sinjal tar-rata tad-dawran għandu jasal mingħajr ma jiġi mtaffi addizzjonalment lil hinn mil-limiti msemmija fl-Artikolu 4.02 (1). 2. Għandha tiġi ddisinjata interfaċċa diġitali skont l-istandards Ewropej EN 61162-1: 2008, EN 61162-2: 1998 u EN 61162-3: 2008. 3. Għandu jiġi pprovdut swiċċ għal allarm estern. Is-swiċċ għandu jkun installat bħala swiċċ li jaqtal-insulazzjoni galvanika għall-indikatur. L-allarm estern għandu jinxtegħel permezz ta’ għeluq ta’ kuntatt: (a) jekk l-indikatur tar-rata tad-dawran ikun skonnettjat; jew (b) jekk l-indikatur tar-rata tad-dawran ma jkunx qiegħed jopera; jew (c) jekk il-mezz ta’ kontroll tal-operat ikun irreaġixxa b’riżultat ta’ żball eċċessiv (l-Artikolu 3.06). KAPITOLU 5 Kundizzjonijiet tal-ittestjar u proċeduri għall-indikaturi tar-rata tad-dawran Artikolu 5.01 Sikurezza, kapaċità ta’ tagħbija u kompatibbiltà elettromanjetika Il-provvista tal-enerġija, is-sikurezza, l-interferenza reċiproka ta’ tagħmir abbord il-bastiment, id-distanza sikura tal-boxxla, ir-reżistenza għal influwenzi klimatiċi, is-saħħa mekkanika, l-impatt ambjentali u l-emissjoni tal-ħoss li jinstema’ għandhom jiġu ttestjati skont l-Istandard Ewropew EN 60945:2002. Artikolu 5.02 Emissjonijiet artifiċjali L-emissjonijiet artifiċjali għandhom jitkejlu skont l-Istandard Ewropew EN 60945:2002 fil-medda ta’ frekwenza ta’ 30 sa 2000 MHz. Ir-rekwiżiti tal-Artikolu 2.02 (2) għandhom jiġu ssodisfati. Artikolu 5.03 Proċedura tat-test 1. L-indikaturi tar-rata tad-dawran għandhom jiġu ttestjati taħt kundizzjonijiet nominali u estremi ta’ operat. F’dan ir-rigward, l-influwenza tal-vultaġġ tal-operat u tat-temperatura ambjentali għandhom jiġu ttestjati sal-valur limitu preskritt. Barra minn hekk, it-transmiters tar-radju għandhom jintużaw biex joħolqu il-massimu tal-kampijiet manjetiċi fil-viċinanza tal-indikaturi. 2. Taħt il-kundizzjonijiet deskritti fil-paragrafu 1, l-iżbalji tal-indikatur għandhom jibqgħu fit-tolleranzi indikati fl-Anness. 3. Ir-rekwiżiti minimi kollha tal-Kapitoli 2 sa 4 għandhom jiġu ssodisfati. Appendiċi Figura 1 Tolleranzi massimi għall-iżbalji ta’ indikazzjoni tal-indikaturi tar-rata tad-dawran PARTI III Rekwiżiti għal testijiet ta’ installazzjoni u ta’ prestazzjoni għal tagħmir tar-radar u indikaturi tar-rata tad-dawran użati abbord bastimenti tal-passaġġi fuq l-ilma interni Werrej Artikolu 1 – Ġenerali Artikolu 2 – Aġenziji speċjalizzati approvati Artikolu 3 – Rekwiżiti għall-provvista tal-enerġija abbord Artikolu 4 – Installazzjoni tal-antenna tar-radar Artikolu 5 – Installazzjoni tal-unità tal-wiri u tal-unità tal-kontroll Artikolu 6 – Installazzjoni tal-indikatur tar-rata tad-dawran Artikolu 7 – Installazzjoni tas-sensur tal-pożizzjoni Artikolu 8 – Test tal-installazzjoni u tal-prestazzjoni Artikolu 9 – Ċertifikat tal-installazzjoni u tal-prestazzjoni Artikolu 1 Ġenerali 1. It-testijiet tal-installazzjoni u tal-prestazzjoni tat-tagħmir tan-navigazzjoni bir-radar u s-sistemi ta’ indikaturi tar-rata tad-dawran għandhom isiru skont id-dispożizzjonijiet li ġejjin. 2. Huwa biss it-tagħmir approvat (a) b’approvazzjoni tat-tip skont (aa) l-Artikolu 6 tal-Parti I jew (bb) l-Artikolu 1.05 tal-Parti II jew (b) b’approvazzjoni tat-tip rikonoxxuta bħala ekwivalenti skont il-Parti VI; u (c) li jkollu numru ta’ approvazzjoni tat-tip korrispondenti li għandu jkun awtorizzat għall-installazzjoni. Artikolu 2 Aġenziji speċjalizzati approvati 1. L-installazzjoni, it-tibdil, it-tiswija jew il-manutenzjoni tat-tagħmir tan-navigazzjoni bir-radar u tal-indikaturi tar-rata tad-dawran għandhom jitwettqu biss minn aġenziji speċjalizzati approvati mill-awtorità kompetenti. L-awtoritajiet kompetenti responsabbli għall-approvazzjoni għandhom jiġu nnotifikati lill-Kummissjoni Ewropea. 2. L-approvazzjoni tista’ tiġi rtirata mill-awtorità kompetenti. 3. L-awtorità kompetenti għandha tinforma immedjatament lill-Kummissjoni Ewropea dwar l-aġenziji speċjalizzati li hija tkun approvat. Artikolu 3 Rekwiżiti għall-provvista tal-enerġija abbord Il-wajers kollha tal-provvista tal-enerġija għat-tagħmir tan-navigazzjoni bir-radar u l-indikaturi tar-rata tad-dawran għandu jkollhom il-mezzi ta’ sikurezza separati tagħhom u, jekk possibbli, ikunu tali li ma jistgħux jiffunzjonaw ħażin (fail-safe). Artikolu 4 Installazzjoni tal-antenna tar-radar 1. L-antenna tar-radar għandha tkun installata l-eqreb possibbli għal-linja tal-pruwa u l-poppa. Ma għandu jkun hemm l-ebda tfixkil fil-viċinanzi tal-antenna li joħloq eki foloz jew dellijiet mhux mixtieqa; jekk ikun meħtieġ, l-antenna għandha tkun immuntata fuq il-pruwa. Il-muntaġġ u t-twaħħil tal-antenna tar-radar fil-pożizzjoni ta’ operat tagħha għandhom ikunu stabbli biżżejjed biex jippermettu li t-tagħmir tar-radar jopera fil-limiti ta’ preċiżjoni mitluba. 2. Wara li l-iżball angolari fil-muntaġġ ikun ġie kkoreġut u t-tagħmir ikun inxtegħel, id-differenza bejn is-sinjal li juri l-pruwa fil-boxxla u l-linja tal-pruwa u l-poppa ma għandhiex tkun akbar minn 1 °. Artikolu 5 Installazzjoni tal-unità tal-wiri u tal-unità tal-kontroll 1. L-unità tal-wiri u l-unità tal-kontroll għandhom ikunu installati fil-kamra tat-tmunier b’tali mod li l-evalwazzjoni tal-istampa tar-radar u l-operat tat-tagħmir tan-navigazzjoni bir-radar ma jippreżentaw l-ebda diffikultà. L-orjentazzjoni ażimutali tal-istampa tar-radar għandha tkun skont is-sitwazzjoni normali tal-inħawi. Il-kontenituri u l-consoles li jistgħu jiġu aġġustati għandhom ikunu kkostruwiti f’tali mod li jistgħu jiġu ffissati f’kull pożizzjoni ħielsa mill-vibrazzjoni. 2. Matul in-navigazzjoni bir-radar, id-dawl artifiċjali ma għandux ikun rifless fid-direzzjoni tal-operatur tar-radar. 3. Meta l-unità tal-kontroll ma tkunx parti mill-unità tal-wiri, hija għandha titqiegħed f’post magħluq sa metru (1 m) ‘l bogħod mill-unità tal-wiri. Mezzi ta’ kontroll li jaħdmu mill-bogħod u mingħajr wajers ma għandhomx ikunu permessi. 4. Jekk jiġu installati indikaturi sekondarji, dawn għandhom jissodisfaw ir-rekwiżiti li japplikaw għat-tagħmir tan-navigazzjoni bir-radar. Artikolu 6 Installazzjoni tal-indikatur tar-rata tad-dawran 1. L-indikatur tar-rata tad-dawran għandu jkun jinsab ‘il quddiem mit-tmunier u fil-firxa tal-viżjoni tiegħu. 2. Is-sistema tas-sensuri għandha tkun installata kemm jista’ jkun imbiegħda f’nofs il-bastiment, orizzontali u allinjata mal-linja tal-pruwa u tal-poppa tal-bastiment. Il-post tal-installazzjoni għandu jkun kemm jista’ jkun ħieles mill-vibrazzjoni u jkun suxxettibbli biss għall-varjazzjonijiet modesti tat-temperatura. Jekk possibbli, l-unità tal-indikatur għandha tkun installata direttament fuq l-unità tar-radar. 3. Jekk jiġu installati indikaturi sekondarji, dawn għandhom jissodisfaw ir-rekwiżiti li japplikaw għall-indikaturi tar-rata tad-dawran. Artikolu 7 Installazzjoni tas-sensur tal-pożizzjoni Għat-tagħmir ECDIS intern li jitħaddem f’modalità ta’ navigazzjoni, is-sensur tal-pożizzjoni (eż. antenna DGPS) għandu jkun installat b’tali mod li jiżgura li jopera bl-akbar grad possibbli ta’ preċiżjoni u li ma jkunx affettwat ħażin minn sovrastrutturi u tagħmir ta’ trasmissjoni abbord il-bastiment. Artikolu 8 Test tal-installazzjoni u tal-prestazzjoni Qabel ma t-tagħmir jinxtegħel għall-ewwel darba wara l-installazzjoni, jew wara tiġdid jew estensjonijiet taċ-ċertifikat tal-Komunità (għajr skont l-Artikolu 2.09 (2) tal-Anness II), kif ukoll wara kull modifika tal-bastiment li x’aktarx taffettwa l-kundizzjonijiet tal-operat tat-tagħmir, għandu jsir test ta’ installazzjoni u ta’ prestazzjoni mill-awtorità kompetenti jew mis-servizz tekniku nominat mill-awtorità kompetenti jew minn aġenzija awtorizzata skont l-Artikolu 2. Għal dan il-għan, għandhom jiġu ssodisfati l-kundizzjonijiet li ġejjin: (a) il-provvista tal-enerġija għandu jkollha mezz ta’ sikurezza separat; (b) il-vultaġġ tal-operat għandu jkun fi ħdan it-tolleranza; (c) il-wajers u l-installazzjoni għandhom jissodisfaw id-dispożizzjonijiet tal-Anness II u, jekk applikabbli, tal-ADN; (d) ir-rata tar-rotazzjonijiet tal-antenna għandha tkun mill-inqas 24 rpm; (e) ma għandu jkun hemm l-ebda tfixkil fil-viċinanza tal-antenna li jfixkel in-navigazzjoni; (f) is-swiċċ tas-sikurezza tal-antenna, jekk ikun ipprovdut, għandu jkun jopera sew; (g) l-arranġament tal-unitajiet tal-wiri, tal-indikaturi tar-rata tad-dawran u tal-unitajiet tal-kontroll għandu jkun ergonomiku u faċli biex jintuża; (h) is-sinjal li juri l-pruwa fil-boxxla tat-tagħmir tan-navigazzjoni bir-radar ma għandux jiddevja b’aktar minn 1 ° mil-linja tal-pruwa u tal-poppa tal-bastiment; (i) il-preċiżjoni tal-firxa u l-wirjiet ażimutali għandhom jissodisfaw ir-rekwiżiti (kejl b’użu ta’ miri magħrufa); (j) il-linearità f’firxiet qosra għandha tkun korretta (imbuttar u tiġbid); (k) il-firxa minima rrappreżentata għandha tkun 15-il metru jew inqas; (l) iċ-ċentru tal-istampa għandu jkun viżibbli u d-dijametru tiegħu ma għandux jaqbeż il-1 mm; (m) eki foloz ikkawżati minn riflessjonijiet u dellijiet mhux mixtieqa fuq is-sinjal li juri l-pruwa fil-boxxla ma għandhomx jidhru jew ma għandhomx ifixklu s-sikurezza tan-navigazzjoni; (n) is-suppressuri tal-eki mhux mixtieqa mill-baħar u mix-xita (STC u FTC issettjati minn qabel) u l-mezzi ta’ kontroll assoċjati għandhom jaħdmu b’mod korrett; (o) l-aġġustament tal-gwadann għandu jopera kif suppost; (p) il-fokus u d-definizzjoni tal-istampa għandhom ikunu korretti; (q) id-direzzjoni tad-dawran tal-bastiment għandha tkun kif indikata fuq l-indikatur tar-rata tad-dawran u l-pożizzjoni żero tan-navigazzjoni dritta ‘il quddiem għandha tkun korretta; (r) it-tagħmir tan-navigazzjoni bir-radar ma għandux ikun sensittiv għal trasmissjonijiet mit-tagħmir tar-radju tal-bastiment jew għal interferenzi minn sorsi oħrajn abbord; (s) it-tagħmir tan-navigazzjoni bir-radar jew l-indikatur tar-rata tad-dawran ma għandhomx jinterferixxu ma’ tagħmir ieħor abbord. Barra minn hekk, fil-każ ta’ tagħmir ECDIS intern: (t) l-iżball pożizzjonali statistiku li jaffettwa t-tabella (chart) ma għandux jaqbeż iż-2 m; (u) l-iżball tal-angolu tal-fażi statistika li jaffettwa t-tabella (chart) ma għandux jaqbeż il-1 °; Artikolu 9 Ċertifikat tal-installazzjoni u tal-prestazzjoni Wara li t-test jintemm b’suċċess skont l-Artikolu 8, l-awtorità kompetenti, is-servizz tekniku jew l-aġenzija approvata għandhom joħorġu ċertifikat ibbażat fuq il-mudell skont il-Parti IV. Dan iċ-ċertifikat għandu jinżamm abbord b’mod permanenti. Jekk il-kundizzjonijiet tat-test ma jkunux ġew issodisfati, għandha titfassal lista ta’ difetti. Kwalunkwe ċertifikat eżistenti għandu jiġi rtirat jew jintbagħat lill-awtorità kompetenti mis-servizz tekniku jew l-aġenzija approvata. PARTI IV (MUDELL) Ċertifikat ta’ installazzjoni u prestazzjoni għall-installazzjonijiet tan-navigazzjoni bir-radar u għall-indikaturi tar-rata tad-dawran użati abbord bastimenti tal-passaġġi fuq l-ilma interni Isem/tip ta’ bastiment: … Numru Ewropew tal-Identifikazzjoni tal-Bastimenti: … Sid il-bastiment: … Isem: … Indirizz: … Tagħmir tan-navigazzjoni bir-radar Numru: … Nru. tal-entrata Tip Manifattur Numru tal-approvazzjoni tat-tip Numru tas-serje Indikaturi tar-rata tad-dawran Numru: … Nru. tal-entrata Tip Manifattur Numru tal-approvazzjoni tat-tip Numru tas-serje Huwa b’dan iċċertifikat li t-tagħmir tan-navigazzjoni bir-radar u l-indikaturi tar-rata tad-dawran ta’ dan il-bastiment jissodisfaw ir-rekwiżiti tad-Direttiva 2006/87/KE Anness IX Parti III dwar it-testijiet ta’ installazzjoni u ta’ prestazzjoni tas-sistemi tan-navigazzjoni bir-radar u tal-indikaturi tar-rata tad-dawran użati abbord bastimenti tal-passaġġi fuq l-ilma interni. Aġenzija speċjalizzata/Servizz tekniku/Awtorità kompetenti approvat(a) (***) Isem: … Indirizz: … Timbru/Siġill Post … Data … Firma PARTI V (MUDELL) 1. Reġistru ta’ awtoritajiet kompetenti għal approvazzjoni tat-tip tat-tagħmir tan-navigazzjoni bir-radar u tal-indikaturi tar-rata tad-dawran Pajjiż Isem Indirizz Numru tat-telefown Indirizz tal-posta elettronika Il-Belġju Il-Bulgarija Id-Danimarka Il-Ġermanja L-Estonja Il-Finlandja Franza Il-Greċja L-Italja L-Irlanda Il-Latvja Il-Litwanja Il-Lussemburgu Malta Il-Pajjiżi l-Baxxi L-Awstrija Il-Polonja Il-Portugall Ir-Rumanija L-Isvezja L-Isvizzera Spanja Is-Slovakkja Is-Slovenja Ir-Repubblika Ċeka L-Ungerija Ir-Renju Unit Ċipru Jekk ma tingħata l-ebda awtorità jkun ifisser li ma kienet speċifikata l-ebda awtorità kompetenti mill-pajjiż rilevanti. 2. Reġistru tat-tagħmir tan-navigazzjoni bir-radar u tal-indikaturi tar-rata tad-dawran approvati Nru tal-entrata Tip Manifattur Detentur tal-approvazzjoni tat-tip Data tal-approvazzjoni tat-tip Awtorità kompetenti Nru tal-approvazzjoni tat-tip 3. Reġistru tat-tagħmir tan-navigazzjoni bir-radar u tal-indikaturi tar-rata tad-dawran approvati abbażi tal-approvazzjonijiet tat-tip ekwivalenti Nru tal-entrata Tip Manifattur Detentur tal-approvazzjoni tat-tip Data tal-approvazzjoni tat-tip Awtorità kompetenti Nru tal-approvazzjoni tat-tip 4. Reġistru ta’ aġenziji speċjalizzati approvati għall-installazzjoni jew it-tibdil tat-tagħmir tan-navigazzjoni bir-radar u tal-indikaturi tar-rata tad-dawran Il-Belġju Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Bulgarija Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Id-Danimarka Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Ġermanja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Estonja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Finlandja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Franza Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Greċja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Italja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Irlanda Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Latvja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Litwanja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Lussemburgu Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Malta Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Pajjiżi l-Baxxi Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Awstrija Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Polonja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Il-Portugall Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Ir-Rumanija Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Isvezja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Isvizzera Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Spanja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Is-Slovakkja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Is-Slovenja Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Ir-Repubblika Ċeka Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. L-Ungerija Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Ir-Renju Unit Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. Ċipru Nru. tal-entrata Isem Indirizz Numru tat-telefown Indirizz tal-posta elettronika Jekk ma tkun speċifikata ebda aġenzija approvata, ma tingħata l-ebda approvazzjoni għall-aġenziji f’dan il-pajjiż. 5. Reġistru tal-istabbilimenti tal-ittestjar speċifikati għall-ittestjar tat-tip tat-tagħmir tan-navigazzjoni bir-radar u tal-indikaturi tar-rata tad-dawran Nru. tal-entrata Isem Indirizz Numru tat-telefown Indirizz tal-posta elettronika Stat PARTI VI Tagħmir ekwivalenti (1) Tagħmir tan-navigazzjoni bir-radar: Approvazzjonijiet tat-tip ibbażati fuq ir-Riżoluzzjoni 1989-II-33 tal-Kummissjoni Ċentrali għan-Navigazzjoni fuq ir-Renu tad-19 ta’ Mejju 1989 emendata l-aħħar permezz tar-Riżoluzzjoni 2008-II-11 tas-27 ta’ Novembru 2008 (****) (2) Indikaturi tar-rata tad-dawran: Approvazzjonijiet tat-tip ibbażati fuq ir-Riżoluzzjoni 1989-II-34 tal-Kummissjoni Ċentrali għan-Navigazzjoni fuq ir-Renu tad-19 ta’ Mejju 1989 emendata l-aħħar permezz tar-Riżoluzzjoni 2008-II-11 tas-27 ta’ Novembru 2008 (****) (3) Tagħmir tan-navigazzjoni bir-radar u Indikaturi tar-rata tad-dawran li huma installati u li jiffunzjonaw skont ir-Riżoluzzjoni 1989-II-35 tal-Kummissjoni Ċentrali għan-Navigazzjoni fuq ir-Renu tad-19 ta’ Mejju 1989 emendata l-aħħar permezz tar-Riżoluzzjoni 2008-II-11 tas-27 ta’ Novembru 2008 (****)